Brian Kobilka

Brian Kent Kobilka (* 30. máj 1955, Little Falls, Minnesota, USA) je americký fyziológ, ktorý spoločne s Robertom Lefkowitzom v roku 2012 získal Nobelovu cenu za chémiu za výskum receptorov viazaných na G-proteíny.

Hodnosť bakalár dosiahol Brian Kobilka na University of Minnesota Duluth roku 1977 a doktorát na lekárskej fakulte Yale University v roku 1981. Od roku 1984 pracoval v laboratóriu Roberta Lefkowitza na Duke University, v roku 1990 sa stal profesorom na fakulte molekulárnej a bunkovej fyziológie na Stanford University. Jeho práca o štruktúre GPCR bola ocenená ako „priekopnícky čin roka 2007“. Spoluzakladal tiež biotechnologickú spoločnosť ConfometRx, zaoberajúcu sa výskumom G-proteínových receptorov.

Kobilkova manželka Tong Sun Thian je čínsko-malajského pôvodu, majú spolu dve deti.

Referencie

Iné projekty 

Nositelia Nobelovej ceny za chémiu
Nositelia Nobelovej ceny z USA
Členovia United States National Academy of Sciences
Biológovia USA
Biochemici USA
Chemici USA
Fyziológovia USA
Vysokoškolskí pedagógovia USA
Absolventi Yale University
Osobnosti USA poľského pôvodu
Osobnosti USA nemeckého pôvodu
Osobnosti z Minnesoty
Vyučujúci na Stanford University